Susținere pentru Adi Mutu! "Foarte bun"
Adrian Mutu (45 de ani) se află pe banca tehnică a celor de la CFR Cluj din ianuarie 2024.
Antrenorul a bifat până în clipa de față opt apariții la cârma fostei campioane a României și a înregistrat o medie de 2.13 puncte pe meci, conform statisticilor oferite de site-ul de specialitate Transfermarkt.
Susținere pentru Adi Mutu! "Foarte bun"
În play-off-ul Superligii României, CFR Cluj completează podiumul cu 27 de puncte. Pentru ardeleni urmează meciul cu Universitatea Craiova de sâmbătă seară, de la ora 20:00, din Gruia.
Cristi Balaj, președintele lui CFR Cluj, a vorbit despre Adi Mutu și a menționat faptul că s-ar bucura pentru antrenor dacă ar reuși să se impună în Liga 1 cu ardelenii.
"M-aș bucura pentru Adi Mutu (n.r. – să câștige titlul). Merită să demonstreze că e un antrenor foarte bun. Am încredere în lotul nostru de jucători. Sunt jucători de calitate și dacă vom reuși să transformăm ghinionul pe care l-am avut în anumite partide în noroc, atunci lucrurile vor sta diferit. Bineînțeles, e important să nu mai apară greșeli de arbitraj.
Important e că avem un lot în care e greu să alegi un prim '11', iar cei care intră de pe banca de rezerve pot să facă diferența. Sper să fie și sănătoși", a spus Cristi Balaj, potrivit SportTotal.
Cum arată clasamentul play-off-ului Superligii
Urmăriți SPORT.RO și pe Google News